google/wiki40b huggingface dataset:
En julefortelling (1999)

Handling

I England i viktoriansk tid lever en mann som heter Ebenezer Scrooge. Hans eneste interesse i livet er penger. Julen anser han bare å være kommersiell og et unødig sløseri med tid og penger. Hvorfor skulle han gi sin ansatte, Bob Cratchit, fri en dag i året? Det er bare på hans bekostning, mener han, slik humbug!
På kvelden på julaften får Scrooge besøk av sin tidligere kollega, Jacob Marleys, spøkelse. Han kommer for å advare Scrooge mot å fortsette i samme bane. Marley ordner det slik at Scrooge får besøk av tre spøkelser i løpet av påfølgende natt for å vise han hva han mangler i livet.
Spøkelsene er Julespøkelse fra fortiden, Julespøkelse fra nåtiden og Julespøkelse fra fremtiden, og alle kommer til å lære Scrooge å sette pris på gleden og julens høytid bærer med seg.
Scrooge innser etter dette hvor utakknemlig han har behandlet sin kollega Bob Cratchit som, tross i at lever i trange kår og har en alvorlig syk sønn, nyter livets enkle gleder med sin familie og føler takknemlighet.
For å unngå den samme bitre skjebne som Marley lover Scrooge nå å omfavne en ny og mer berikende livsstil. Han lærer å åpne sitt hjerte til julens budskap og det sanne glede.
Sartor Storsenter

Sartor Storsenter er et kjøpesenter som ligger i Straume i Fjell kommune på øyen Sotra ca. 15 km vest for Bergen sentrum, og er en del av Sotra Kystby. Senteret ble åpnet 16. november 1978 og har nå ca. 170 butikker. Senteret er eid og driftet av Sartor Holding og Olav Thon Gruppen. Senteret har blitt utvidet og ombygget flere ganger i årenes løp, historiske større utbygginger var i 1981, 1992, 1999 og 2004, og åpnet første del av senteret 20. november 2014. Sotra Kino og Sotra Vitensenter, egen versjon av VilVite, åpnet 22. mai 2015, sistnevnte ble senere avviklet i årsskiftet 2016/2017, på bakgrunn av dårlig besøkstall, og erstattet med opplevelsestilbudet Kjempegøy i mars samme år. I oktober 2018 ble også dette tilbudet avviklet, men drives videre på eget nettsted. 16. juni 2016 åpnet siste del av senteret, og fikk da samlet areal på 93 000 kvm. Senteret feiret 40 års jubileum i 2018.

Sartor

Ordet «Sartor» stammer fra en dansk omskriving av navnet på øyen Sotra. Denne skrivemåten er ikke lenger i bruk med unntak av noen firmaer; Sartor Holding AS, Sartor Maskin, Sartor Tannlegesenter, Sartor VVS og Sartor Skytterlag.
Eupsilia

Utseende

Middelsstore, kraftige nattfly, brune, brunrøde eller grålige på farge. Forvingenes ytterkant er bølgete.

Levevis

Artene finnes helst i skog, skogkanter, hager og parker. Larvene utvikler seg på ulike busker, løvtrær eller urter. De er ofte aktive om vinteren og suger da sevje fra skadede trær. I østlige Nord-Amerika bestøver Eupsilia busken virginiatrollhassel (Hamamelis virginiana), som blomstrer på senhøsten.
Thrasymachos

Thrasymachos (gresk: Θρασύμαχος) (ca. 459–400 f.Kr.) var en sofist i antikkens Hellas, mest kjent som en av Sokrates' motparter i Platons dialog Staten.
Glomfjorden

Glomfjorden er en fjord i Meløy kommune i Nordland. Fjorden starter i vest mellom Gjersholmen på Meløy i nord og Vassdalsvik i sør og strekker seg 19 kilometer østover til Fykan i bunnen av fjorden.
Øst for Meløya ligger øyene Skjerpa og Mesøya på nordsiden av fjorden. Glomneset er et langt og smalt nes som stikker ut i fjorden fra fastlandet øst for Mesøya. Mellom disse går sundet Eidet nordover til Ørnes. Sandåvika ligger på østsida av Glomneset og i denne bukten ligger bygdene Sandåga og Neverdal. Litt lenger sørøst ligger grenden Selstad. Tettstedet Glomfjord ligger på nordsiden, helt inne i fjorden. Selve bunnen av fjorden ender i en fjellvegg ved Fykan som stiger 883 meter nesten rett til værs.
I Fykan ligger Glomfjord kraftstasjon, kjent for aksjonen «Operasjon Muskedunder» i september 1942 da kommandosoldatar tok seg over fjellet frå Bjærangsdalen og saboterte planlagt aluminiumsproduksjon i Glomfjord ved å sprenge rørgater til kraftstasjonen.
Fylkesvei 17 går langs nordsiden av fjorden. Mellom Gjersholmen og Vassdalsvik, samt nordover til Ørnes, går det ferger.
Stand on It

Stand on It er et musikkalbum med Astroburger, utgitt i 1996.
Prostatakreftforeningen

Prostatakreftforeningen (PROFO) er en brukerorganisasjon for menn som er eller har vært rammet av prostatakreft. Den er en av tretten pasientforeninger tilsluttet Kreftforeningen. Foreningen ble etablert 22. mai 2003.
PROFO har som formål å bidra til å bedre tilbudet for behandling og rehabilitering. Samtidig driver foreningen omfattende informasjonsvirksomhet til medlemmene, leger, helsemyndigheter og annet fagpersonell.
Prostatatkreftforeningen har også en likemannstelefon 02606 hvor man kan snakke med menn som har eller har hatt prostatakreft. Denne er åpen fra 0800 til 2200 hver dag hele året.
Foreningen har også en partnergruppe for de som lever sammen med en som har prostatakreft.
I 2011 fikk nesten 5000 menn diagnosen og nesten 1100 dør av prostatakreft hvert år. Nesten 35000 menn lever med eller har har hatt prostatakreft.
PROFO har passert 3000 medlemmer fordelt på 26lokallag over hele landet. PROFOs lokallag har blitt et forum hvor menn tør å snakke om sykdommen.
Arumecla

Utseende

Nokså små (vingespenn ca. 25 millimeter) stjertvinger med to korte stjerter på bakvingen. Oversiden hos hannene er skinnende mørk blå eller blåfiolett med svarte ytterkanter og svart vingespiss i forvingen. Undersiden er lysbrun med en hvit og svart tverrstripe som i bakvingen danner en "W", og et oransje felt ved bakhjørnet av bakvingen.

Utbredelse

Disse artene lever i Mellom- og Sør-Amerika.
Fra viseskuffen

Fra viseskuffen er et musikkalbum med Vidar Sandbeck, utgitt i 1973. Det inneholder innspillinger fra 1958 til 1963.
Waldemars hage (Oslo)

Kontroverser

Ved boligprosjektet Waldemars hage er det etter ferdigstillelsen gjennomført en inngjerding av utearealer rundt blokkene, slik at beboerne utenfor ikke får tilgang til boligprosjektets fellesområder mot Akerselva. Boligprosjektet har blitt omtalt som en gated community. Plan- og bygningsetaten i Oslo kommune har uttalt at inngjerdingen av fellesarealer for boligkomplekset ikke strider mot reguleringsbestemmelsene for området.
Serifolket

Serifolket er en gruppe urfolk i den mexicanske delstaten Sonora. Flertallet holder til på de kommunale eiendommene i byene Punta Chueca og El Desemboque på fastlandskysten av Californiabukta. Isla Tiburón og Isla San Esteban var opprinnelig delere av deres tradisjonelle teritorium, men noen serier bodde også en rekke steder på fastlandet. Historisk sett var de seminomadiske jegere og samlere som hadde et nært forhold til både hav og land. Gruppen er også blant de etniske gruppene som best har opprettholdt sine egne kultur og språktradisjoner i årene etter kontakten med spansk og mexicansk kultur.
Bukhara-khanatet

Bukhara-khaganatet (tidligere også Buchara eller Bochara) var en føydalstat i Sentral-Asia i det sørøstlige Turan i tilknytning til byen Bukhara, tidvis selvstendig, og tidvis som emirat. I 1924 ble Bukhara omdøpt til sosialistisk sovjetrepublikk og i 1925 ble territoriet opptatt i Den usbekiske sosialistiske sovjetrepublikk i forbindelse med grenseforandringer i den sentralasiatiske del av Sovjetunionen. Landets tidligere territorium er siden overveiende gått opp i Usbekistan.
Paracorupella

Utseende

En middelsstor, avlang og slank, ensfarget svovelgul trebukk. Antennene er tynne og omtrent så lange som kroppen. Pronotum er avrundet sekskantet med en liten tann på hver side, noe bredere enn langt, dekkvingene jevnbrede, avrundede i spissen. Beina er middels lange, nokså slanke.

Utbredelse

Arten er bare kjent fra Venezuela.
Brachaciptera

Utseende

Epicastini er nokså store (gjerne 20-25 millimeter), slanke trebukker med antenner som er omtrent dobbelt så lange som kroppen. På farge er de grå- eller brunaktige.

Utbredelse

Slekten er utbredt i Australia.
Marianne St-Gelais

Personlig liv

Mariann har fire søsken. Hun begynte å skøyte som 10-åring da hennes nabo oppmuntra henne til å begynne i det lokale skøytelaget. Hennes yngre søster, Cathreine (15) og broren Bastien (13) er også konkurrerende skøyteløpere.
Marianne nevner Saint-Félicien i Quebec som hennes hjemby, men hun er idag tidspunkt bosatt i Montréal med kjæresten Charles Hamelin, som også er kortbaneløper.

Karriere

St-Gelais, som allerede hadde hevda seg internasjonalt i juniorklassen med verdensrekord, mottok gullmedalje sammenlagt ved Canada Games i 2007 etter å ha tatt fire gull (500 m, 1000 m og 3000 meter stafett) og en sølvmedalje (1500 m). St-Gelais blei kalt Canadalagets «rising star» i 2009. Marianne St-Gelais blei juniorverdensmester i 2009 og er verdensrekordholder i 500 meter med tida 43.922 sekunder. St-Gelais vant sin første verdenscupmedalje i distansen 500 meter i Vancouver 2009.
St-Gelais er medlem av det canadiske laget under vinter-OL 2010 i både 500 m og 3000 meter – stafett. Hun vant sølvmedalje på 500-meteren den 17. februar, hennes 20-årsdag. Den 24. februar vant hun sølvmedalje i 3000 meter-stafetten sammen med Jessica Gregg, Kalyna Roberge og Tania Vicent.
Votering

Votering er en formell avstemning i en ledelse eller besluttende forsamling. Voteringen kan være åpen eller hemmelig, ut i fra om sakens karakter er alminnelig eller kontroversiell. Åpen votering skjer oftest gjennom håndsopprekning, mens hemmelig votering skjer skriftlig ved utdeling av stemmesedler. I større forsamlinger trengs det et tellekorps som har ansvar for å registrere antall stemmer. Tellekorpset består ofte av to personer. Dersom saken er omstridt bør tellekorpset representere begge sider. Bare de personer til stede som er stemmeberettigede kan delta i voteringen. 
Før votering bør ordstyrer referere forslaget slik det er fremsatt. Ordstyreren må også orientere om framgangsmåten for votering slik at dette ikke kan misforstås. Dersom det skal voteres over ett eller to forslag under ett er framgangsmåten enkel. Om det er flere enn to forslag samtidig må voteringen skje over flere omganger. Forslagene må systematiseres i en av to kategorier etter deres karakter eller omfang. Voteringen begynner dermed over de mest ytterliggående forslagene. Om det mest ytterliggående forslaget vinner, faller de andre forslagene. Om det ytterliggående forslaget taper, går en videre og setter de mer moderate forslagene opp mot hverandre.
Bodø og Omegns Turistforening

Bodø og Omegns Turistforening er en medlemsforening av Den Norske Turistforening (DNT).
Foreningen ble startet opp 13. januar 1890.
Foreningen har 14 hytter i Salten og Saltfjellet.
Bodø og Omegns Turistforening har landets lavest liggende turistforeningshytte med Egnarbua på Gjælentunet som ligger 2 meter over havet.
Levanger kirke

Historie

I Levanger har det hvert meget mange bybranner som har påvirket de gamle trekirkene som stod i Levanger. I tiden mellom 1870-1900 hadde 2 trekirker gått i veien på grunn av bybrannene. De som brukte å gå til kirken måtte gå til Okkenhaug kirke for å få være med på gudstjeneste. Dette var noe som ikke var tilfredsstillende i lengden for folket. 
For tredje gang på 30 år måtte de  bygge en ny kirke. Diskusjonen startet om hvor den nye kirka skulle bygges. Levanger bystyre ville at den nye kirka skulle bygges på den gamle kirketomta, og etter den nye bebygningslåven måtte ei kirke i tettbebyggelsen være i stein. Frol herredsstyre syntes at ei steinkirke ble for dyr, og de ville ha sin kirke i tre. Den skulle ligge utenfor byen, og de forlangte å få sin del av assuransesummen. Det ble en stor diskusjon mellom kommunene. I 1898 ble det første fellesmøte mellom kommunene gjennomført og da ble man enig om å innby til arkitektkonkurranse. På grunn av forknapp bevilgning ble denne konkurransen oppgitt. Den økonomiske situasjon var anstrengt etter brannen er forstålig nok, og alle utveier måtte prøves. I 1899 ble det igjen nye anstrengelser for å få kirkesaken ut av bakevja, men det hjalp ikke. Frol holdt på Brusve som egnet tomt, mens byens formannskap holdt på den gamle kirketomt.  Saken ble utsatt, men ikke så lenge tross alt, for partene ble den 17. august 1899 enige om at en steinkirke skulle bygges i den gamle kirke tomt. Partene valgte Karl Norum sin tegning av en steinkirke.
I år 1900, tre år etter brannen, ble spaden satt ned i jorda. To og en halvt år etter stod kirken ferdig, fem og et halvt etter brannen. Man hadde klart å berge altertavle, døpefont og tre lysekroner fra den forrige kirke som ble nedbrent. Disse ble  gjenbruk i den nye steinkirken.

Restaurering og reparasjon

Levanger kirke har sto i fare for å bli ødelagt når Levanger i 1940 fikk en bombetrussel fra naziene som da hadde kontroll over byen.  Heldigvis var ikke Levanger en av byene som ble rammet av bombingen. 2 år etter 2. verdenskrig var utsmykningskomiteen i full gang med reparasjoner og oppussing. Mye i kirken skulle fikses som varmeanlegg og fiksing av sprekker. I 1952 ble det feiring av kirkens 50-årsdag, pluss at de feiret den nye ansiktsløftningen kirken hadde fått. I 1982 begynte restaurering av kirken. Komiteens bestrebelser og utrettelige arbeid ga resultater i form av en vakker kirke i september 1982.

Kirkens nye orgel

En komité  har arbeidet for nytt orgel i Levanger kirke siden 1977 på grunnlag av at orgelet fra 1946 var gammelt og utslitt, men i 1977 ble det heller kirkens restaurering prioritert fremfor orgel, å derfor ble planene om nytt orgel utsatt. I 1989 ble arbeidet om nytt orgel gjenopptatt med planlegging og pengeinnsamling. En henvendelse ble sent til orgelbryggeriet om at et konkret prosjekt skulle utarbeides i 1997. Orgelet i Levanger kirke ble til slutt innviet den 30. november 2003. Den ble bygd av Br. Torkildsen Orgelbryggeri AS.
Duleek

Duleek (irsk: Damhliag, som betyr steinhus eller kirke) er en by i County Louth i Irland, nær Meath-grensen. Duleek har navnet fra det irske ordet daimh liag, som betyr hus av stein og refererer til en gammel steinbygd kirke, St Cianan’s Church, hvis ruiner fremdeles er synlige i Duleek.
For velferdsstaten

For velferdsstaten er en norsk paraplyorganisasjon, opprettet i 1999, som arbeider for å opprettholde og videreutvikle velferdsordninger nasjonalt og en politikk for å utjevne økonomiske og sosiale forskjeller internasjonalt. Organisasjonen ønsker å erstatte markedsliberalistisk politikk med en demokratisk velferdspolitikk som gir de enkelte land handlingsrom til å sikre grunnleggende goder som arbeid, vann, mat, utdanning og helsetjenester til hele befolkningen, og arbeider derfor mot internasjonale avtaler og institusjoner som bidrar til privatisering og markedsorientering av velferdstjenester.
Daglig leder er Asbjørn Wahl.
Tiso vagans

Utseende

Tiso vagans er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Alexander Burnes

Bakgrunn

Alexander Burnes var sønn av en skotsk provost og var nevø av forfatteren Robert Burns. I en alder 16 år trådte Burnes inn i Det britiske ostindiske kompanis hær.

I Orienten

I India lærte han seg hindustani og persisk. Han ble i 1822 engasjert som tolk og oversetter i Surat. I 1826 ble han forflyttet til staten Kachchh. Der oppstod hans interesse for North West Frontier og de hinsides liggende regioners geografi og historie. Dette var områder som britene så langt ikke hadde utforsket i særlig utstrekning.
I de følgende årene foretok han reiser rundt i India, Afghanistan, Persia og helt til Bukhara. Reisen til Bukhara gav Burnes tilbavnet «Bokhara Burnes». I 1834, etter hans hjemkomst til Storbritannia, offentliggjorde han en bok om sine reiser, og den ble meget populær.
Burnes ble i 1836 sendt på en politisk misjon til Kabul, til Dost Mohammed, Afghanistans hersker. Der traff han den russiske offiser Vitkevitsj. Han var der med det oppdrag å videreføre den i 1835 innledede tilnærming mellom Afghanistan og Russland. Burnes rådet den britiske generalguvernør i Calcutta, baron Auckland, å støtte Dost Mohammed. Men denne bestemte seg for å følge William Macnaghtens råd og gjeninnsette den tidligere hersker, Shoja Shah. Dette førte til at Burnes ble utvist fra Kabul, og dessuten til utbruddet av den første anglo-afghanske krig.
Etter den britiske hærs innmarsj ble Burnes politisk agent i Kabul. I løpet av året 1841 kom det til uroligheter, på grunn av Shah Shujas skatteskjerpelser og enkelte britiske offiserers utsvevende levnet, hvorav også Alexander Burnes var en. Afghanske militante angrep britiske utposter, og den 2. november 1841 samlet en stor folkemengde seg foran Burnes' hus. Under sitt forsøk på å flykte, ble han oppdaget og drept. Det ble fortalt at det i mengden var rasende ektemenn og fedre av mange av de afghanske kvinner som Burns hadde forlystet seg med, og at det sannsynligvis var de som drepte ham.
Den britiske garnison hadde latt være å komme til unnsetning, og de afghanske styrkene flyktet da de støtte sammen med den oppbragte folkemengden. Britenes uvirksomhet førte til en alminnelig oppstand, og så til general William George Keith Elphinstones katastrofale tilbaketrekning fra Kabul. Under retretten ble hans hær nesten fullstendig tilintetgjort.
Villacher Alpenarena

Historie

Det første dokumenterte hopprennet ved Villach ble arrangert i 1909. I 1937/38 ble hoppanlegget ombygd, og det ble raskt satt i stand igjen etter andre verdenskrig. De neste tiårene ble det regelmessig arrangert internasjonale hopprenn i anlegget.
Mellom 1993 og 1995 ble hoppanlegget ombygd og utvidet. Alle hoppbakkene fikk plastmatter, og det ble i tillegg bygd langrennsløype. Det nyombygde anlegget ble innviet med verdenscuprenn i hopp 8. desember 1995. Det har også blitt arrangert verdenscuprenn i anlegget i 1997, 1999, 2001 og 2007, samt flere renn i kontinentalcupen. Det har ikke blitt brukt i verdenscupen i kombinert, men har hatt internasjonale renn på lavere nivåer.
Villacher Alpenarena ble brukt under veteran-VM i skihopping og kombinert i 2005 og 2006. I 2006 ble mesterskapet holdt i Kranj og Medvode i Slovenia, men rennet i den største bakken ble på kort varsel flyttet fra Bauhenk i Kranj til Villacher Alpenarena i Villach på grunn av kraftig vind. Veteran-EM sommer ble arrangert i Villach i 2006 og 2010.
Tomrefjord Idrettslag

Fotball

Tomrefjord IL A-lag spiller i 2016, i 4. divisjon (Nordmøre og Romsdal fotballkrets),

Langrenn

Skigruppen i idretslaget har gjennom de siste årene vært i stor utvikling, og har mange aktive utøvere i alle aldere. Et omfattende løypenett med lysløype gjør at forholdene ligger til rette for langrennsporten. Klubben har også flere løpere på kretslaget.
Stanwell kullkraftverk

Stanwell kullkraftverk er et kullkraftverk i Australia. Det har en installert produksjonskapasitet på 1400 MW. Brenseltypen er kull.
Hitoshi Morishita

Karriere

Hitoshi Morishita startet sin profesjonelle karriere i Tosu Futures i 1987.
Han har tidligere vært trener for Zweigen Kanazawa og Giravanz Kitakyushu.
Grunnkretser i Luster kommune

Grunnkretser i Luster kommune er delområder og grunnkretser som seksjonerer Luster kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Arnt-Heikki Steinbakk

Politisk virke

Steinbakk har tidligere ledet av Tasta bydelsutvalg fra 1999 til 2007. Steinbakk ble valgt inn i Stavanger Bystyre hvor han gikk inn som leder av Kontrolutvalget. I 2011 stilte han som partiets varaordførerkandidat. Han er nå nestleder for partiets bystyregruppe. Som leder av bydelsutvalget var han aktiv tilhenger av lang tunell for E-39 gjennom Tasta bydel, og for utvikling av bolig- og servicetilbudet i bydelen. 
Han har tidligere vært både vara, og fast styremedlem i Stavanger Arbeiderparti.

Kommunevalget i 2011

Steinbakk ble innstilt av en enstemmig nominasjonskomite som varaordførerkandidat, og ble 17. november 2011 nominert til dette vervet av Stavanger Arbeiderparti, med Cecilie Bjelland som ordførerkandidat. 
Han har sammen med Bjelland frontet Arbeiderpartiet som et opposisjonsparti, etter to perioder i budsjettsamarbeid med Høyre og deres alliansepartier. 
Ved kommunestyrevalget 2007 fikk Arbeiderpartiet 21,8% av stemmene i Stavanger og ved kommunestyrevalget 2011 fikk partiet 28,9%, som gav størst fremgang for partiet av samtlige stor-kommuner i Norge. Arbeiderpartiet økte fra 14 til 19 bystyremedlemmer, men fikk ikke flertall. Høyre fortsatte med ordføreren, nyvalget Christine Sagen Helgø.

Styreverv

For inneværende bystyreperiode er han nestleder i Attende A/S, nyetablert arbeidsmarkedsbedrift etter sammenslåingen av Invivo A/S og Forus industrier A/S, pr 01.01.2013. 
I samme bystyreperiode er han også valgt som styremedlem i Stavanger Regionale Havn IKS, og Forus Næringspark og varamedlem til styret i Greater Stavanger og Universitetsfondet. Han er også leder for HV-nemnda i Stavanger.
Tar

Tar (stammer fra tape archive) er både et filformat og navnet på et program for å håndtere sliker filer.
Dødningehode

Dødningehode (også skrevet dødninghode og dødningshode) er et symbol og en grafisk figur som også blir kalt for «hodeskalle» eller «kranium». Figuren kan ha kjevebein eller ikke, og være bare hodet eller ha hodet plassert midt på eller over to krysslagte knokler.
Dødningehode med eller uten knokler, brukes i kunst, opplysningsmerker (spesielt for giftstoffer), kjennetegn, populærlitteratur, tegneserier (spesielt «Fantomet»), flagg (spesielt for sjørøvere), våpenskjold (spesielt for prester) m.m.
Fra middelalderen er et dødningehode – også kalt en hodeskalle – et vanlig symbol i både malerkunst og dekorasjoner bl.a. i kirker. Dødningehodet kan være lagt på to krysslagte knokkelbein, eller knoklene kan være plassert nedenfor dødningehodet. 
I mange framstillinger, blant annet i norske segl og våpenskjold fra 1600-tallet, sees tre blomster som vokser opp fra issen på dødningehodet, som et symbol for et liv etter døden. Et dødningehode med eller uten blomster, er brukt som skjoldmerke eller hjelmtegn i personlige segl fra prester, andre embetsmenn, byborgere og bønder. Dødningehodet inngår som figur i våpenskjoldene til bl.a. de norske slektene Bentzen, Borchgrevink, Heiberg, Kielland, Kirsebom, Klingenberg og Saxe.
Paraxylotoles

Utseende

Dorcadiini er små til middelsstore, tettbygde trebukker, vanligvis mørke på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.
Arkansas kjernekraftverk

North Anna kjernekraftverk (engelsk: Arkansas Nuclear One, forkortet ANO) er et kjernekraftverk som produserer elektrisk kraft ved Lake Dardanelle som er en oppdemning av Arkansas River ved byen Russelville i Pope County i sentral-vestligee deler av delstaten Arkansas i USA. Kjernekraftverkets to reaktorer ble godkjent for igangsetting i hnhv 1974 og 1978. Installert maksimal effekt er 1 824 MW, og årsproduksjonen i 2007 var på om lag 15,98 TWh elektrisk kraft 
Anlegget eies av Entergy Arkansas. Det har i alt to reaktorer som er i operativ drift, hver med maksimalt ihnhv 846 MW og 930 MW effekt. Etter dagens konsesjoner skal reaktorenes produksjon opphøre i hnhv 2034 og 2038.